Video O mamă-raţă şi puii săi, conduşi de poliţiştii din Cluj spre lac. Misiune inedită pentru oamenii legii
Misiune inedită pentru poliţiştii din Cluj. Aceştia au avut de a face cu un altfel de caz, însă unul mult mai plăcut şi total neaşteptat.
Oamenii legii au fost nevoiţi să conducă o mamă raţă, împreună cu puii săi, spre lac pentru a fi în siguranţă şi pentru ca micuţii să nu se piardă sau să încurce traficul din oraş.
Deşi la prima vedere ar putea să pară amuzant, locuitorii din Cluj au apreciat foarte mult gestul făcut de poliţiştii.
Unii dintre ei chiar i-au încurajat, iar alţii au filmat şi au urcat înregistrarea pe reţelele sociale. „ Ce bine faceţi, extraordinar”, au comentat martorii care au asistat fascinaţi la misiunea oamenilor legii.